laion/Wikipedia-Exotic huggingface dataset:
გოჩა ენუქიძე

გოჩა ენუქიძე (დ. 8 აპრილი, 1962, თბილისი) — ქართველი ეკონომისტი, მეცნიერი, პოლიტიკოსი. 1991 წელს დაამთავრა ქ. როსტოვის რკინიგზის ინჟინერთა ინსტიტუტი, ხოლო 1998 წელს — ნიკო მუსხელიშვილის სახელობის ქუთაისის სახელმწიფო ტექნიკური უნივერსიტეტი. 1979-1982 წლებში მუშაობდა თბილისის „ტრიკოტაჟის“ თეთრეულის საწარმოო გაერთიანება. 1984-1985 წლებში მუშაობდა რუსთავის მეტალურგიულ ქარხანაში. 1985-1989 წლებში სწავლობდა როსტოვის რკინიგზის საინჟინრო-სატრანსპორტო ინსტიტუტში. 1989-1995 წლებში იყო კოოპერატივ „ალფას“ თავმჯდომარე. 1998 წელს დაამთავრა ქუთაისის ნიკო მუსხელიშვილის სახელობის ტექნიკური უნივერსიტეტი. 1995-2008 წლებში მუშაობდა სხვადასხვა ბენზინგასამართ კომპანიებში ხელმძღვანელ თანამდებობებზე. 2008-2012 წლებში იყო საქართველოს მე-7 მოწვევის პარლამენტის წევრი (ამბროლაურის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 2012-2016 წლებში — საქართველოს მე-8 მოწვევის პარლამენტის წევრი (ამბროლაურის მაჟორიტარი), საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“. 2016-2020 წლებში იყო საქართველოს მე-9 მოწვევის პარლამენტის წევრი (მაჟორიტარი), საარჩევნო ბლოკი: „ქართული ოცნება — დემოკრატიული საქართველო“. 2020 წლიდან არის საქართველოს მე-10 მოწვევის პარლამენტის წევრი (ამბროლაური-ონი-ცაგერი-ლენტეხი-მესტიის მაჟორიტარი), საარჩევნო ბლოკი: „ქართული ოცნება — დემოკრატიული საქართველო“. გოჩა ენუქიძე — საქართველოს ბიოგრაფიული ლექსიკონი გოჩა ენუქიძე — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ ცენტრალურმა საარჩევნო კომისიამ საქართველოს პარლამენტის 2020 წლის 31 ოქტომბრის არჩევნები შეაჯამა. ცესკო (2020-12-03). დაარქივებულია ორიგინალიდან — 2020-12-15. ციტირების თარიღი: 19 დეკემბერი, 2020.
გოგი ლიპარტელიანი

გოგი ლიპარტელიანი (დ. 27 მარტი, 1952, ლენტეხი) — ქართველი პოლიტიკოსი, საქართველოს ოთხი მოწვევის (1999, 2004, 2008, 2012) პარლამენტის წევრი. 1979 წელს დაამთავრა თბილისის სახელმწიფო უნივერსიტეტის ეკონომიკის ფაკულტეტი, სპეციალობით მატერიალურ-ტექნიკური მომარაგების ეკონომიკა და დაგეგმვა. 1976-1999 წლებში მუშაობდა ქარხანა „ელექტროავტომატში“ სხვადასხვა თანამდებობებზე. 1999-2004 წლებში იყო საქართველოს მე-5 მოწვევის პარლამენტის წევრი (თბილისის კრწანისის მაჟორიტარი), საარჩევნო ბლოკი: საინიციატივო ჯგუფი. 2004-2008 წლებში — საქართველოს მე-6 მოწვევის პარლამენტის წევრი (ლენტეხის მაჟორიტარი), საარჩევნო ბლოკი: „ახალი საქართველოსთვის“. 2008-2012 წლებში — საქართველოს მე-7 მოწვევის პარლამენტის წევრი (ლენტეხის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 2012-2016 წლებში — საქართველოს მე-8 მოწვევის პარლამენტის წევრი (ლენტეხის მაჟორიტარი), საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“. გოგი ლიპარტელიანი — საქართველოს ბიოგრაფიული ლექსიკონი გოგი ლიპარტელიანი — საქართველოს პარლამენტის ოფიციალური საიტი (მოძველებული / არქივი / ახალი არქივი)
სხიპბეკი

სხიპბეკი (გერმ. Schipbeek; ნიდერლ. Schipbeek) — მდინარე გერმანიასა და ნიდერლანდებში. სიგრძე 85,3 კმ, აუზის ფართობი 352 კმ². მდინარე ეისელის შენაკადი. მიედინება ჩრდილოეთ რაინ-ვესტფალიის მხარესა და ოვერეისელისა და გელდერლანდის პროვინიციებში. გერმანიის მდინარეების სია ნიდერლანდების მდინარეების სია
კრომე-რაინი

კრომე-რაინი (ნიდერლ. Kromme Rijn) — მდინარე ნიდერლანდებში, უტრეხტის პროვინციაში. მდინარე რაინის აუზი და მისი ძველი კალაპოტის ნაწილი. სიგრძე 28 კმ. ნაპირზე გაშენებულია რამდენიმე დასახლებული პუნქტი. ნიდერლანდების მდინარეების სია www.rivierkrommerijn.nl დაარქივებული 2010-07-05 საიტზე Wayback Machine. (ნიდერლანდური ენა)
NBA-ის ევროპული ტურნე

NBA-ის ევროპული ტურნე — ორგანიზებული ღონისძიება, რომელიც სათავეს 2006 წლიდან იღებს. ღონისძიების მიზანია, ნაციონალური საკალათბურთო ასოციაციის გუნდებმა გამართონ შეხვედრები მთავარი ევროლიგის, მაგრამ ასევე ევროთასების გუნდებთან. მატჩები ტარდება NBA-ის წესების თანხმად, რაც შესამჩნევად განსხვავებულია FIBA-ს წესებიდან, რომლის მიხედვითან ევროლიგის გუნდები თამაშობენ. ასევე აღსანიშნავია პარკეტის განსხვავებაც. 2006 წელს ჩატარებული იქნა შეჯიბრის ფორმატით, სადაც ფინალში ფილადელფია სიქსერსმა გაიმარჯვა მოსკოვის ცსკა-ს წინააღმდეგ. 2007 წელს ღონისძიება გადაერთო ამხანაგური მატჩის ფორმატზე ევროლიგას და NBA-ის გუნდებს შორის. 2008 წლის ღონისძიება მხოლოდ NBA-ის გუნდებს შორის მოხდა. ევროლიგამ გადაწყვიტა არ ჩაეტარებინა მისი გუნდებისთვის პრე-სასეზონო მატჩები NBA-ის გუნდებთან. 2009 წელს, ევროლიგამ შეიცვალა მისი გადაწყვეტილება და რეალ მადრიდ ბალონკესტომ ჩაატარა შეხვედრა იუტა ჯაზთან. 2 დღით ადრე, ჩიკაგო ბულზმა 1 ქულით დაამარცხა იუტა ჯაზი ლონდონში, ინგლისი 2010 წლის NBA-ის ევროპული ტურნეს მატჩები გაიმართა მილანში, ბარსელონაში, პარიზში და ლონდონში, სადაც მონაწილეობა მიიღეს ლოს-ანჯელეს ლეიკერსმა, ნიუ-იორკ ნიქსმა, მინესოტა ტიმბერვულვზმა, რეგალ ბარსელონამ და არმანი ჯინს მილანომ. ნიუ-იორკ ნიქსი - აჯ მილანო (3 ოქტ.) მილანი - Mediolanum Forum ლოს-ანჯელეს ლეიკერსი - მინესოტა ტიმბერვულვზი (4 ოქტ) ლონდონი = The O2 Arena ნიუ-იორკ ნიქსი - მინესოტა ტიმბერვულვზი (6 ოქტ) პარიზი - Palais Omnisports de Paris-Bercy ლოს-ანჯელეს ლეიკერსი - რეგალ ბარსელონა (7 ოქტ) ბარსელონა - Palau Sant Jordi NBA-ის ევროპული ტურნე არ ჩატარდა 2011 წლის ლოკაუტის გამო. 2012 წელში დაგეგმილი ევროპული ტურნე ჩატარებული იქნება თურქეთის, იტალიის, გერმანიის და ესპანეთის ტირიტორიებზე. ↑ Important Euroleague news: no more NBA Europe Live Tour დაარქივებული 2011-10-04 საიტზე Wayback Machine. , www.ballineurope.com, January 16, 2008, accessed August 17, 2008. ↑ nba.com, www.nba.com, April 13, 2010
გიორგი ახვლედიანი (მრავალმნიშვნელოვანი)

საკუთარი სახელი გიორგი ახვლედიანი შეიძლება აღნიშნავდეს: გიორგი ახვლედიანი — ქართველი ენათმეცნიერი გიორგი ახვლედიანი — ქართველი ჟურნალისტი და პოლიტიკოსი გიორგი ახვლედიანი — ინჟინერი, საქართველოს VI მოწვევის პარლამენტის წევრი გიორგი ახვლედიანი — ქართველი მწერლის, აკა მორჩილაძის, ნამდვილი სახელი
ნიდერ-რაინი

ნიდერ-რაინი (ნიდერლ. Nederrijn) — მდინარე სამხრეთ ნიდერლანდებში, რაინი-მაასი-შელდის დელტის ფარგლებში. წარმოადგენს რაინის ერთ-ერთ მთავარ ტოტს. სათავე აქვს სოფელ ანგერენის რაიონში, საიდანაც დასავლეთის მიმართულებით მიედინება. ერთვის მდინარე ლეკს. თუკი კაშხალი დახურულია მდინარის წყლის ხარჯი უდრის 25 მ³/წმ-ს. მაქსიმალური წყლის ხარჯი შეადგენს 500 მ³/წმ-ს (გახსნილი კაშხლის შემთხვევაში). ნაპირზე მდებარეობს ქალაქი არნემი. ნიდერლანდების მდინარეების სია ნიდერ-რაინი და ლეკი – ინფორმაცია დაარქივებული 2006-06-23 საიტზე Wayback Machine. (ნიდერლანდური ენა)
გიორგი ახვლედიანი (პოლიტიკოსი)

გიორგი ახვლედიანი (დ. 7 იანვარი, 1974, თბილისი) — ქართველითეოლოგი, პოლიტიკოსი, ჟურნალისტი. 1997 წელს დაამთავრა თბილისის სახელმწიფო უნივერსიტეტი ფილოსოფია-სოციოლოგიის ფაკულტეტი, თეოლოგის სპეციალობით. ტელევიზიაში მუშაობა დაიწყო 1994 წელს. იყო საინფორმაციო გადაცემების „მოამბე“ „ქვიშის საათი“ რედაქტორი და წამყვანი პირველ არხზე. 2000-2003 წლებში შ. გ. „ალიონის“ რედაქტორი და წამყვანი. 2003-2008 წლებში მუშაობდა ტელეკომპანია „იმედში“. იყო ყოველდღიური თოქ-შოუს „ქრონიკა გიორგი ახვლედიანთან ერთად“ რედაქტორი და წამყვანი. ამავე წლებში იყო ყოველკვირეული ტელეჟურნალის „დროება“ ჟურნალისტი. 2008 წელს კოლეგებთან ერთად დააფუძნა ქრისტიან-დემოკრატიული მოძრაობა და იმავე წლის საპარლამენტო არჩევნებში გახდა პარლამენტის წევრი. 2008-2012 წლებში — საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი „გიორგი თარგამაძე — ქრისტიან-დემოკრატები“. იყო ფრაქცია „ქრისტიან-დემოკრატების“ თავმჯდომარე. 2014 წელს „დემოკრატიულ მოძრაობასთან“ გაერთიანების შემდეგ, გახდა „დემოკრატიული მოძრაობის“ პოლიტსაბჭოს წევრი. 2020 წლის 5 ივნისს დატოვა „დემოკრატიული მოძრაობა“. წასვლის მიზეზი TV პირველის ეთერში გასული სიუჟეტი იყო, რომლის მიხედვით, ის ხელისუფლებისგან იღებდა დაფინანსებას. ჰყავს მეუღლე შორენა კობერიძე და სამი ვაჟი, ალექსანდრე, ანდრია და ნიკოლოზი. გიორგი ახვლედიანი — საქართველოს ბიოგრაფიული ლექსიკონი გიორგი ახვლედიანი — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ „გიორგი ახვლედიანმა „ერთიანი საქართველო-დემოკრატიული მოძრაობა“ დატოვა“. 1TV. ციტირების თარიღი: 17 მარტი, 2021. შეამოწმეთ თარიღის პარამეტრი |access-date=-ში (დახმარება)
თემურ კოხოძე

თემურ კოხოძე (დ. 2 მარტი, 1959, ბაღდათი) — ქართველი ინჟინერი, ბიზნესმენი, პოლიტიკოსი, საქართველოს პარლამენტის წევრი 2008-2012 წლებში. 1976-1978 წლებში მუშაობდა თერჯოლის რაიონის N2 ტრესტში მუშად. 1980-1982 წლებში მოიხადა სავალდებულო სამხედრო სამსახური. 1988 წელს დაამთავრა შრომის წითელი დროშის ორდენოსანი, ვ. ი. ლენინის სახელობის საქართველოს პოლიტექნიკური ინსტიტუტი, ინჟინრის სპეციალობით. 1989 წლიდან მუშაობდა სხვადასხვა კერძო საწარმოებში. 2008-2012 წლებში იყო საქართველოს მე-7 მოწვევის პარლამენტის წევრი (ბაღდათის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. თემურ კოხოძე — საქართველოს ბიოგრაფიული ლექსიკონი თემურ კოხოძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
ნოვი-ტარგი

ნოვი-ტარგი (პოლ. Nowy Targ) — ქალაქი სამხრეთ პოლონეთში, მალოპოლსკის სავოევოდოში. მდებარეობს კარპატებში, ქვაბულში, მდინარე დუნაეცის ნაპირზე. აქვს საქალაქო გმინის სტატუსი. 2006 წლის მოსახლეობის აღწერის მიხედვით ქალაქში ცხოვრობდა 33,493 ადამიანი. ქალაქია 1346 წლის 22 ივნისიდან. ნოვი-ტარგი — ოფიციალური საიტი
ტიციანო ფერო

ტიციანო ფერო (იტალ. Tiziano Ferro; დ. 21 თებერვალი, 1979, ლატინა, იტალია) — იტალიელი პოპ მომღერალი და სიმღერების ავტორი. გარდა იტალიურისა, ის სიმღერებს ასრულებს ესპანურ, ინგლისურ, ფრანგულ და პორტუგალიურ ენებზე. ტიციანო ფეროს კარიერის განმავლობაში მთელ მსოფლიოში 7.500.000 ცალი დისკი აქვს გაყიდული, ძირითადად, იტალიაში, ევროპის სხვადასხვა ქვეყანაში და სამხრეთ ამერიკაში. 2010 წლის 5 ოქტომბერს ფერომ იტალიურ ჟურნალ Vanity Fair–სთან საუბრისას დაადასტურა, რომ გეია, თუმცა, მანამდე დიდი ხნის განმავლობაში უარყოფდა ამ ფაქტს. სტუდიური ალბომები 2001: Rosso relativo 2003: 111 Centoundici 2006: Nessuno è solo 2008: Alla mia età 2011: L'amore è una cosa semplice ვიკისაწყობში არის გვერდი თემაზე: ტიციანო ფერო ოფიციალური საიტი (ინგლისური) ოფიციალური საიტი (იტალიური) ↑ Deutsche Nationalbibliothek Record #135274737 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ http://www.metrolyrics.com/tiziano-ferro-overview.html
ზანი

ზანი (ნიდერლ. Zaan) — მდინარე ნიდერლანდებში, ჩრდილოეთ ჰოლანდიის პროვინციაში. სიგრძე 10 კმ. მდინარის სანაპიროს გასწვრივ მდებარეობს არაერთი ქალაქი. არხის მეშვეობით უკავშირდება ჩრდილოეთის ზღვას. ზანი არის ნიდერლანდების ერთ-ერთი ყველაზე პოპულარული ტურისტული ადგილი. ნიდერლანდების მდინარეების სია www.benikinbeeld.com დაარქივებული 2011-09-10 საიტზე Wayback Machine. (ნიდერლანდური ენა)
ლეიდსე-რაინი

ლეიდსე-რაინი (ნიდერლ. Leidse Rijn) — მდინარე ნიდერლანდებში, უტრეხტის პროვინციაში. სიგრძე 13 კმ. წარმოადგენს მდინარე კრომე-რაინის გაგრძელებას. მდინარის ნაპირზე გაშენებულია რამდენიმე დასახლებული პუნქტი. კვეთს ამსტერდამ-რაინის არხს. ერთვის მდინარე აუდე-რაინსს. ნიდერლანდების მდინარეების სია www.utrecht.nl დაარქივებული 2012-09-23 საიტზე Wayback Machine. (ნიდერლანდური ენა)
ნიდერლანდების ისტორია

რომის იმპერიის პერიოდში, ამჟამინდელი ნიდერლანდების სამხრეთის ტერიტორია იყო რომაელების მიერ დაკავებული და გახდა ბელგიკის პროვინცია (ლათ. Gallia Belgica), მოგვიანებით კი ქვემო გერმანიის პროვინცია. (ლათ. Germania Inferior), ამ დროს ქვეყანა იყვნენ დასახლებული გერმანელები, სამხრეთით კი კელტები. 1477 წელს ნიდერლანდების ტერიტორია შევიდა საღვთო რომის იმპერიის ტერიტორიაში. 1556 წელს დინასტიური გაყოფის შედეგად საღვთო რომის იმპერია გადავიდა ესპანეთის მფლობელობაში. ესპანური სტანდარტების დამყარების მცდელობა უშედეგო გამოდგა და გამოიწვია ადგილობრივი მოსახლეობის დაპირისპირება, რამაც გამოიწვია ანტიესპანური ომი კალვინიზმის დროშის ქვეშ. 27 ივლისის 1581 წელს გამოცხადდა ქვეყნის დამოუკიდებლობა. History of the Netherlands დაარქივებული 2011-05-19 საიტზე Wayback Machine. Short survey of the Dutch history De Tachtigjarige Oorlog (in Dutch) Chronologisch overzicht van de Nederlandse geschiedenis (in Dutch) დაარქივებული 2004-02-16 საიტზე Wayback Machine. Timeline from 1914 History of Netherlands: Primary Documents Netherlands Institute for War Documentation The Netherlands in prehistory History of Holland, George Edmundson, 1922, Project Gutenberg EBook. The Canon of the Netherlands.დაარქივებული 2012-08-30 საიტზე Wayback Machine. Virtual Tour of Dutch History (101 Sites in Google Earth with Links) დაარქივებული 2007-09-30 საიტზე Wayback Machine. Overview of historical novels about The Netherlands and Belgium დაარქივებული 2011-02-08 საიტზე Wayback Machine.
დავით ჭავჭანიძე

დავით ჭავჭანიძე (დ. 10 სექტემბერი, 1973, ხონი) — ქართველი ეკონომისტი, პოლიტიკოსი. დაამთავრა საქართველოს ეკონომიკური აღორძინების კავშირის თბილისის ბიზნესის ინსტიტუტი ეკონომისტ-მენეჯერის კვალიფიკაციით. 1996-2002 წლებში მუშაობდა საქართველოს დასაქმების სახელმწიფო ფონდში. 2002-2006 წლებში იყო ხონის მუნიციპალიტეტის გამგებლის მოადგილე, ხოლო 2006-2008 წლებში ამავე მუნიციპალიტეტის გამგებელი. 2008-2012 წლებში იყო საქართველოს მე-7 მოწვევის პარლამენტის წევრი (ხონის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 2012-2016 წლებში — საქართველოს მე-8 მოწვევის პარლამენტის წევრი (ხონის მაჟორიტარი), საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“. დავით ჭავჭანიძე — საქართველოს ბიოგრაფიული ლექსიკონი დავით ჭავჭანიძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
გოიუვე

გოიუვე (ნიდერლ. Gouwe) — მდინარე ნიდერლანდებში, სამხრეთ ჰოლანდიის პროვინციაში. სიგრძე 14 კმ. XV საუკუნეში მდინარეზე მრავალქსელიანი არხი გაიყვანეს, რის ხარჯზეც მოხერხდა ალფენ-ან-დენ-რაინისა და გაუდის საიმედო დაკავშირება. სანაოსნოა მცირე გემებისათვის. ნიდერლანდების მდინარეების სია
ბეტმერჰორნი

ბეტმერჰორნი (გერმ. Bettmerhorn) — მთა ბერნის ალპებში, შვეიცარიაში. მდებარეობს ვალეს კანტონში. მისი მწვერვალიდან იშლება ხედი ბერნის ალპებსა და ალეჩის მყინვარზე. Bettmerhorn cable car
ეკერი

ეკერი (ნიდერლ. Jeker) — მდინარე ბელგიასა და ნიდერლანდებში. სიგრძე 54 კმ. მდინარე მაასის შენაკადი. სათავე აქვს ბელგიაში, სოფელ გერის მახლობლად. მდინარის სიგრძის დაახლოებით 50 კილომეტრიანი მონაკვეთი ბელგიაშია (ლიეჟისა და ლიმბურგის პროვინციები), ხოლო 4 კილომეტრი — ნიდერლანდებში (ლიმბურგის პროვინცია). ნიდერლანდების მდინარეების სია
ვანდფლუჰორნი

ვანდფლუჰორნი (გერმ. Wandfluhhorn) — მთა ლეპონტის ალპებში, შვეიცარია-იტალიის საზღვარზე. გადაჰყურებს ბოსკო-გურინის მუნიციპალიტეტსა (შვეიცარია) და ფორმაცის კომუნას (იტალია). ზღვის დონიდან 2 863 მ სიმაღლით იგი ბოსკო-გურინის ხეობის უმაღლესი მწვერვალია. Wandfluhhorn on Hikr
დიუნდენჰორნი

დიუნდენჰორნი (გერმ. Dündenhorn) — მთა ბერნის ალპებში, შვეიცარიაში. გადაჰყურებს ოეშინენის ტბას. აღმართულია კანდერსტაგის მუნიციპალიტეტსა და სოფელ კინტალის ხეობებს შორის. Dündenhorn on Hikr
ვური

ვური (ნიდერლ. Voer) — მდინარე ბელგიასა და ნიდერლანდებში. სიგრძე 12 კმ. მდინარე მაასის შენაკადი. სათავე აქვს ბელგიაში, ვურენის მახლობლად (ლიმბურგის პროვინცია). ეისდენის მახლობლად შეერთვის მდინარე მაასს. ნიდერლანდების მდინარეების სია
პუნტა-ვალგრანდე

პუნტა-ვალგრანდე (იტალ. Punta Valgrande) — მთა ლეპონტის ალპებში, შვეიცარია-იტალიის საზღვარზე. მთის დასავლეთი მხარე ვალეს კანტონში მდებარეობს (შვეიცარია), აღმოსავლეთი კი პიემონტის რეგიონში (იტალია). Punta Valgrande on Hikr
ჩინგელჰერნერი

ჩინგელჰერნერი (გერმ. Tschingelhörner) — მთა გლარნის ალპებში, შვეიცარიაში. მდებარეობს გლარუსისა და გრაუბიუნდენის კანტონების საზღვაზე. შედგება რამდენიმე მწვერვალისგან, რომლებიც 1 კმ სიგრძის ქედს წარმოქმნიან; მათ შორის უმაღლესი ზღვის დონიდან 2 849 მეტრს აღწევს. მთა მიეკუთვნება გლარნის შეცოცებას, რომელიც იუნესკოს მსოფლიო მემკვიდრეობის ძეგლთა სიაშია შესული. Tschingelhörner on Hikr
ვაისფლუ

ვაისფლუ (გერმ. Weissfluh) — მთა პლესურის ალპებში, შვეიცარიაში. მდებარეობს გრაუბიუნდენის კანტონში, ქალაქ დავოსის თავზე. მიეკუთვნება სათხილამურო არეალს და მის მწვერვალზე ადის საბაგირო. Weissfluh on Hikr
ლე-შევალ-ბლანი

ლე-შევალ-ბლანი (ფრანგ. Le Cheval Blanc თეთრი ცხენი) — მთა შაბლეს ალპებში, შვეიცარია-საფრანგეთის საზღვარზე. მისი აღმოსავლეთი კალთა გადაჰყურებს ვიე-ემოსონის ტბას. Le Cheval Blanc on Hikr.org
პატენტი

პატენტი — სახელმწიფოს მიერ გაცემული საბუთი (სიგელი), რომელიც ადასტურებს მისი მფლობელის განსაკუთრებულ უფლებას გამოგონებაზე, რომლის არსიც ის არის, რომ მფლობელს შეუძლია აკრძალოს მისი გამოგონების უნებართვო გამოყენება. პატენტი შეიძლება გაიცეს პროდუქტზე ან ხერხზე (ტექნოლოგიურ პროცესზე). გამოგონებად გაიგება განხორციელებამდე დაყვანილი პროდუქტის ან ხერხის ახალი საგამომგონებლო იდეა. ტერმინი „პატენტი“ მომდინარეობს ლათინური სიტყვიდან patere, რომელიც ნიშნავს „გახსნილად მყოფს“ (ანუ საზოგადოებისთვის მისაწვდომი). აქედან გამომდინარე, პატენტს რომ იურიდიული ძალა ჰქონდეს იგი უნდა გამოქვეყნდეს და იყოს საჯაროდ ხელმისაწვდომი. პატენტიდან გამომდინარე განსაკუთრებული უფლება მოქმედებს შეზღუდული დროით - როგორც წესი 20 წლით პატენტის მისაღებად განაცხადის შეტანის დღიდან. პატენტის გამოყენება ნიშნავს დაპატენტებული გამოგონებისათვის ხორცის შესხმას - თუ პროდუქტია დამნზადებასა და სარგებლობას, მათ შორის, ვაჭრობას და სხვაგვარ კომერციულ გავრცელებას, მაგალითად, იმპორტს ან ექსპორტს. თუ დაპატენტებული გამოგონება ხერხია, მაშინ პატენტის გამოყენება ნიშნავს ხერხის ტექნოლოგიურ პროცესად განხორციელებას, რის შედეგადაც მიიღწევა ამ გამოგონებით დასახული მიზანი, მაგალითად, მზადდება ახალი ან გაუმჯობესებული თვისებების ნაწარმი. ეს ქმედებები მოცულია პატენტის მფლობელის განსაკუთრებული უფლებით მოცული და, შესაბამისად, თუ მისი ნებართვა არ არის მიღებული, მაშინ მას შეუძლია აკრძალოს და მოითხოვოს ზიანის ანაზღაურება ან სხვაგვარი პასუხისმგებლობის ზომების გატარება, მათ შორის სისხლის სამართლებრივი.პატენტის გაცემასთან დაკავშირებულ ურთიერთობებს ისევე, როგორც საპატენტო განსაკუთრებული უფლებების გამოყენებისა და პსუხისმგებლობის ზომებს ადგენს საქართველოს საპატენტო კანონი, რომელიც ძირითადად პასუხობს თანამედროვე მოთხოვნებთან, თუმცა მის სრულყოფაზე მუშაობა, განსაკუთრებით, ევროკავშირის მოთხოვნებთან ჰარმონიზაციის კუთხით ამჟამადაც მიმდინარეობს. დავით ძამუკაშვილი, ინტელექტუალურ უფლებათა სამართალი, თბილისი, „ბონა-კაუზა“, 2014. ვიკისაწყობში არის გვერდი თემაზე: პატენტი Directory of Intellectual Property Offices Useful links დაარქივებული 2010-08-09 საიტზე Wayback Machine. OECD Patent statistics
ჰოლანდსე-ეისელი

ჰოლანდსე-ეისელი (ნიდერლ. Hollandse IJssel) — მდინარე ნიდერლანდებში, უტრეხტისა და სამხრეთ ჰოლანდიის პროვინციებში. რაინის დელტის ნაწილი. სიგრძე 46 კმ. ერთვის მდინარე ნიეივე-მაასს. სანაოსნოა. ნიდერლანდების მდინარეების სია შეგიძლიათ იხილოთ მედიაფაილები თემაზე „ჰოლანდსე-ეისელი“ ვიკისაწყობში.
გელენბეკი

გელენბეკი (ნიდერლ. Geleenbeek) — მდინარე ნიდერლანდებში, ლიმბურგის პროვინციაში. სიგრძე 39,5 კმ. სათავე აქვს სოფელ ბენზენრადეს რაიონში, ზღვის დონიდან 120 მ სიმაღლეზე. ერთვის მდინარე მაასს. ნიდერლანდების მდინარეების სია
პავლე კუბლაშვილი

პავლე (პალიკო) კუბლაშვილი (დ. 31 იანვარი, 1976, ტყიბული) — ქართველი თანამდებობის პირი, იურისტი, პოლიტიკოსი, საქართველოს პარლამენტის სამი მოწვევის (2005, 2008, 2012) წევრი. 1997–2000 წლებში პალიკო კუბლაშვილი მუშაობდა საქართველოს იუსტიციის საბჭოში. 2000 წელს მუშაობდა საქართველოს საგადასახადო სამინისტროში. 2000–2001 წლებში მუშაობდა არასამთავრობო ორგანიზაცია ახალგაზრდა იურისტთა ასოციაციაში. 2001–2004 წლებში მუშაობდა ეროვნულ ანტიკორუფციულ ბიუროში. 2004 წელს მუშაობდა სახელმწიფო უშიშროების სამინისტროში. იმავე წელს იყო საქართველოს იუსტიციის უმაღლესი საბჭოს მდივანი, ხოლო 2005 წელს — საქართველოს პრეზიდენტის საპარლამენტო მდივანი. 2005–2008 წლებში იყო საქართველოს მე-6 მოწვევის პარლამენტის წევრი (ტყიბულის მაჟორიტარი), საარჩევნო ბლოკი: „ერთიანი ნაციონალური მოძრაობა“. 2008–2012 წლებში — საქართველოს მე-7 მოწვევის პარლამენტის წევრი (ტყიბულის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 2012 წლის არჩევნებზე კუბლაშვილი კვლავ იყრიდა კენჭს ტყიბულის ოლქში და ქართული ოცნების კანდიდატ ელისო ჩაფიძესთან დამარცხდა, თუმცა 2012–2016 წლებში მაინც გახდა საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — მეტი სარგებელი ხალხს“. აღსანიშნავია, რომ ტყიბულის ოლქში ნაციონალურმა მოძრაობამ მოახერხა და პროპორციული სისტემით გაიმარჯვა. 2015 წლის 25 მაისს პალიკო კუბლაშვილმა გოგა ხაჩიძესთან, ზურაბ ჯაფარიძესთან და გოგი მელაძესთან ერთად ერთად ნაციონალური მოძრაობის რიგები დატოვა და „ახალი პოლიტიკური ცენტრი - გირჩი“ დააფუძნა. 2016 წლის 28 ნოემბერს კუბლაშვილმა პარტია და პოლიტიკა დატოვა. კუბლაშვილი დაქორწინებულია. მისი ძმა, კონსტანტინე კუბლაშვილი 2005–2015 წლებში იყო საქართველოს უზენაესი სასამართლოს თავმჯდომარე. პავლე კუბლაშვილი — საქართველოს ბიოგრაფიული ლექსიკონი პავლე კუბლაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ „პავლე კუბლაშვილი: დადგა დრო, პოლიტიკიდან კერძო სექტორში გადავინაცვლო“. netgazeti.ge. 28 ნოემბერი, 2016. ციტირების თარიღი: 14 ნოემბერი, 2021. შეამოწმეთ თარიღის პარამეტრი |access-date= და |date=-ში (დახმარება)
აგუას-კალიენტესი (პერუ)

აგუას-კალიენტესი (ესპ. Aguas Calientes ცხელი წყალი ან ცხელი წყაროები), ზოგჯერ მოხსენიებული როგორც მაჩუ-პიქჩუ ქალაქი — ქალაქი პერუში, მდინარე ურუბამბაზე. იგი ისტორიულ ძეგლ მაჩუ-პიქჩუმდე მისასვლელი უახლოესი წერტილია, მდებარეობს მისგან მხოლოდ 6 კილომეტრში, 1,5 სთ ფეხით სავალ მანძილზე. ტურისტებისთვის გახსნილია მრავალი სასტუმრო და რესტორანი, ისევე როგორც ბუნებრივი ცხელი აბანოები, საიდანაც მომდინარეობს ქალაქის სახელი. რამდენიმე წლის წინ მომხდარმა წყალდიდობამ აბანოები გაანადგურა, თუმცა კვლავ აღადგინეს. ამ ტერიტორიაზე 1901 წელს რამდენიმე ფერმერი დასახლდა. 1920-იან წლებში, რკინიგზის მშენებლობისას, მოკრძალებული დასახლება თანდათან გადატვირთულ რკინიგზის მუშათა ბანაკად იქცა. აგუას-კალიენტესში პერუს რკინიგზის კუსკოდან მომავალი ხაზის ტერმინალი ფუნქციონირებს. იგი კუსკოდან და ოლიანტაიტამბოდან მაჩუ-პიქჩუს სანახავად მომდინარე ტურისტებსა თუ ადგილობრივებს ემსახურება. პაჩაკუტის გამზირი ქალაქის ძირითადი და ერთადერთი გასასვლელია. პერუს ქალაქები ვიკისაწყობში არის გვერდი თემაზე: Aguas Calientes Aguas-Calientes.com Aguas Calientes დაარქივებული 2012-10-03 საიტზე Wayback Machine. at cusco-peru.org აგუას-კალიენტესი, ტურისტული მეგზური ვიკივოიაჟზე ↑ Aguas Calientes History.
პაატა ლეჟავა

პაატა ლეჟავა (დ. 15 ოქტომბერი, 1972, თბილისი) — ქართველი იურისტი, პოლიტიკოსი, საქართველოს პარლამენტის სამგზის (2004, 2008, 2012) წევრი. 1994 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტი სპეციალობით სამართალმცოდნეობა. 1996-2001 წლებში მუშაობდა საქართველოს საკონსტიტუციო სასამართლოში. 2001-2003 წლებში მუშაობდა „საქართველოს ნავთობის საერთაშორისო კორპორაციაში.“ 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “. 2008-2012 წლებში — საქართველოს მე-7 მოწვევის პარლამენტის წევრი პარტიული სიით , საარჩევნო ბლოკი „ერთიანი ნაციონალური მოძრაობა — გამარჯვებული საქართველოსთვის“. 2012-2016 წლებში — საქართველოს მე-8 მოწვევის პარლამენტის წევრი (ვანის მაჟორიტარი), საარჩევნო ბლოკი „ერთიანი ნაციონალური მოძრაობა — „მეტი სარგებელი ხალხს“. პაატა ლეჟავა — საქართველოს ბიოგრაფიული ლექსიკონი პაატა ლეჟავა — საქართველოს პარლამენტის ოფიციალური საიტი (მოძველებული / არქივი / ახალი არქივი)
ბოღაზქოის არქივი

ბოღაზქოის არქივი – ლურსმული დამწერლობით შესრულებული თიხის ფირფიტების არქივი, რომელიც 1906-1912 წლების გათხრების შედეგად აღმოაჩინეს ჰ. ვინკლერმა და მაკრიდი-ბეიმ ბოღაზქოიში, ანკარის აღმოსავლეთით 145 კმ-ზე (ცენტრალური ანატოლია, თურქეთი). ძვ. წ. II ათასწლეულში აქ მდებარეობდა ხეთების სამეფოს დედაქალაქი ხათუსა. ბოღაზქოის არქივის ტექსტები 1915 წელს გაშიფრა ბ. ჰროზნიმ. ფირფიტები უმეტესწილად დაწერილია ხეთურად (ნესურად), ლუვიურად, ფალაურად და აქადურად. არქივში დაცულია ტექსტები ხათურ (პროტოხეთურ) და ხურიულ (ხურიტულ) ენებზე, რომელთაც სპეციალისტები სტრუქტურულად ამსგავსებენ ჩრდილო კავკასიურ ანდა ქართველურ ენებს. გვხვდება აგრეთვე შუმერულ ენაზე შედგენილი ფირფიტები, შემონახულია სახელები და სიტყვები არიული ენისა. ტექსტები იპოვეს ხათუსას „ბიბლიოთეკის“ ორ დიდ არქივსა და რამდენიმე ტაძარში. მათი უმრავლესობა ასახავს ხეთების „ახალი სამეფოს“ დროინდელ ამბებს (ძვ. წ. XV-XIII სს.), ხოლო ნაწილი ტექსტებისა ეხება „ძველ სამეფოსაც“ (ძვ. წ. XVII-XVI სს.). არქივში დაცულია ისტორიულ-პოლიტიკური ხასიათის მრავალი დოკუმენტი (მატიანეები, ქრონიკები, მეფეთა სიები, სხვადასხვა ქვეყანასთან დადებული ხელშეკრულებები), სოციალურ-ეკონომიკური შინაარსის ტექსტები (კანონების კრებული, სასამართლოს ოქმები, მიწის ბოძების დოკუმენტები, მეფის ბრძანებულებები), რელიგიური ხასიათის ძეგლები (რიტუალები, შელოცვები, მითები, თქმულებები), ტექსტები მეცხენეობაზე, საბიბლიოთეკო „კატალოგები“ და „ეტიკეტები“, შუმერულ-აქადურ-ხეთური ლექსიკონები, საინვენტარო სიები და ა. შ. გათხრებმა რომელიც მიმდინარეობდა XX საუკუნის 30-50-იან წლებში მნიშვნელოვნად გაამდიდრა ბოღაზქოის არქივი. გიორგაძე გ., ქართული საბჭოთა ენციკლოპედია, ტ. 2, თბ., 1977. — გვ. 492.